Legal Document

Category: 21

Text:
4. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 82440 της 2 Οκτ. 1948 Έχοντες υπ΄ όψιν τας εις όργανα Φυσικής ανάγκας των Σχολείων του Κράτους, αποφασίζομεν: Εγκρίνομεν την ίδρυσιν και λειτουργίαν Εργοστασίου επισκευής και κατασκευής οργάνων Φυσικής. Η πληρωμή των πάσης φύσεως υλικών και μηχανημάτων, των απαιτουμένων δια την λειτουργίαν του και οι μισθοί του τεχνικού προσωπικού, θα καταβάλλωνται εκ του παρά τη Εθνική Τραπέζη λογαριασμού των Εποπτικών Οργάνων. 2)Αι, επί τη βάσει αυτής, γενόμεναι προσλήψεις προσωπικού και αι πραγματοποιηθείσαι, εν γένει, δαπάναι, θεωρούνται ως νομίμως γενόμεναι. 3)Κατά τροποποίησιν της, δια της παρ. 1 του παρόντος άρθρου, κυρουμένης υπ΄ αριθ. 82440/2. 10. 1948 Υπουργικής αποφάσεως, το ιδρυθέν εργοστάσιον συγχωνεύεται με το δια του άρθρ. 3 του Α.Ν. 2338/40 ιδρυθέν εργαστήριον, μετονομαζόμενον εις Κέντρον Εποπτικών Μέσων Διδασκαλίας (Κ.Ε.Μ.-Δ.). Το Κέντρον τούτο υπάγεται υπό την Διεύθυνσιν Εποπτικών Οργάνων του Υπουργείου Εθνικής Παιδείας και Θρησκευμάτων και διέπεται υπό των, δια του παρόντος Ν.Δ./τος, καθοριζομένων, ως κατωτέρω, κανόνων λειτουργίας και διαχειρίσεως. Σκοπός Άρθρ.2.-Το Κ.Ε.Μ.Δ., σκοπόν έχει: α)Την κατασκευήν, επισκευήν και προμήθειαν εκ του εξωτερικού και του εσωτερικού των πάσης φύσεως εξαρτημάτων, πρώτων υλών και εποπτικών μέσων, δια τον εφοδιασμόν των σχολείων απασών των βαθμίδων και κατευθύνσεων της Εκπαιδεύσεως. Τα εν λόγω εποπτικά μέσα διδασκαλίας περιλαμβάνουν τα κάτωθι: Όργανα Φυσικής και Χημείας, χημικάς ουσίας, εποπτικά μέσα διδασκαλίας βιολογικών μαθημάτων, διαφανείας, κινηματογραφικάς ταινίας, εικόνας και γεωγραφικούς χάρτας, πάσης φύσεως, οπτικοακουστικά μηχανήματα, παντός εϊδους, και οιονδήποτε έτερον μέσον, δια την εποπτικήν διδασκαλίαν απάντων των μαθημάτων και απασών των βαθμίδων της Εκπαιδεύσεως. β)Την προμήθειαν και εγκατάστασιν των πάσης φύσεως συσκευών, εργαλειομηχανών και επίπλων, δια τον εξοπλισμόν του Κ.Ε.Μ.Δ., ως και των γραφείων αυτού. γ)Την λήψιν, κατασκευήν και προμήθειαν κινηματογραφικών ταινιών και διαφανειών εκπαιδευτικού, επιμορφωτικού και ψυχαγωγικού περιεχομένου, προελεύσεως εσωτερικού και εξωτερικού, την μεταγλώττισιν αυτών, ως και την προμήθειαν των πάσης φύσεως οπτικοακουστικών μέσων, δια τας ανάγκας των ως άνω αναφερομένων σχολείων. δ)Την οργάνωσιν σχολικών ραδιοφωνικών εκπομπών και τηλεοράσεως, ως και κινηματογραφικών προβολών εις τους μαθητάς των σχολείων και των θερινών κατασκηνώσεων. ε)Την οργάνωσιν της τεχνικής μετεκπαιδεύσεως των λειτουργών Μέσης και Στοιχειώδους Εκπαιδεύσεως εις την χρήσιν των πάσης φύσεως εποπτικών μέσων διδασκαλίας, ως και την οργάνωσιν της αξιοποιήσεως και καλής χρήσεως των εις τα σχολεία χορηγουμένων εποπτικών μέσων διδασκαλίας, δι΄ εντύπων οδηγιών. Τα της οργανώσεως της τεχνικής μετεκπαιδεύσεως των λειτουργών Μέσης και στοιχειώδους Εκπαιδεύσεως εις την χρήσιν των εποπτικών μέσων καθορίζονται εκάστοτε δι΄ αποφάσεως του Υπουργού Εθνικής Παιδείας και Θρησκευμάτων, μετά γνώμην του Παιδαγωγικού Ινστιτούτου, καταργουμένων των διατάξεων του άρθρ. 5 του Α.Ν. 2338/1940. ς)Την παρακολούθησιν της τεχνικής εξελίξεως των εποπτικών μέσων διδασκαλίας εις το εξωτερικόν, σχετικού ξένου βιβλιογραφικού υλικού, περιοδικών, ειδικών εκθέσεων κ.ά. Διοίκησις Άρθρ.3.-Η Διεύθυνσις του Κ.Ε.Μ.Δ. δύναται ν΄ ανατίθηται εις τον Διευθυντήν της Διευθύνσεως Εποπτικών Οργάνων του Υπουργείου Εθνικής Παιδείας και Θρησκευμάτων, εφ΄ όσον ούτος κέκτηται πτυχίου των Φυσικών η εις προσλαμβανόμενον δι΄ αποφάσεως του Υπουργού Εθνικής Παιδείας και Θρησκευμάτων, επί διετή συμβάσει Ιδιωτικού Δικαίου, δυναμένη να ανανεούται, πτυχιούχον των Φυσικών της Φυσικομαθηματικής Σχολής ημεδαπού Πανεπιστημίου η ομοταγούς της αλλοδαπής, με ανάλογον πείραν προσηκόντως αποδεικνυομένην, της αντιμισθίας αυτού καθοριζομένης δια κοινής αποφάσεως των Υπουργών Εθνικής Παιδείας και Θρησκευμάτων και Οικονομικών.  (Αντί για τη σελ. 724,01) Σελ. 724,01(α) Τεύχος ΙΒ–4–3 Σελ. 137 Εποπτικά Μέσα Διδασκαλίας 32.Ι.δ.3-4 Οργάνωσις Άρθρ.4.-Το Κ.Ε.Μ.Δ. περιλαμβάνει το Εργοστάσιον και τα ακόλουθα Γραφεία και Εργαστήρια: α)Το Εργοστάσιον μετά των συναφών αυτού Εργαστηρίων. β)Το Γραφείον και Εργαστήριον Σχολικού Κινηματογράφου και Φωτογραφίας. γ)Το Γραφείον και Εργαστήριον Σχολικής Ραδιοφωνίας και Τηλεοράσεως. δ)Το Γραφείον και Εργαστήριον Τεχνικής Μετεκπαιδεύσεως Εκπαιδευτικών Λειτουργών εις την χρήσιν των εποπτικών μέσων διδασκαλίας. ε)Το Γραφείον Διαχειρίσεως των πάσης φύσεως υλικών, εξαρτημάτων, οργάνων, συσκευών, εργαλείων, εργαλειομηχανών και κτηριακών εγκαταστάσεων. ς)Το Γραφείον Τεχνικών Μελετών και Προγραμματισμού. Προσωπικόν Άρθρ.5.-Το προσωπικόν του Κ.Ε.Μ.Δ. διακρίνεται εις διοικητικόν και εργατοτεχνικόν: α)Διοικητικόν Προσωπικόν. Προς κάλυψιν των εις διοικητικόν προσωπικόν αναγκών του Κ.Ε.Μ.Δ. προστίθενται εις τας οργανικάς θέσεις του Διοικητικού Κλάδου της Β΄ Κατηγορίας της Κεντρικής Υπηρεσίας του Υπουργείου Εθνικής Παιδείας και Θρησκευμάτων 15 θέσεις επί βαθμοίς 11ω – 6ω. Οι κατά την δημοσίευσιν του παρόντος υπηρετούντες επί ημερομισθίω υπάλληλοι οι προσληφθέντες επί τη βάσει της παρ. 4α της υπ΄ αριθ. 264207 της 30. 10. 1963 αποφάσεως του Υπουργού των Οικονομικών, ως αύτη ετροποποιήθη δια της υπ΄ αριθ. Γ.Δ.Δ. 205649 της 27. 8. 1964 κοινής αποφάσεως των Υπουργών Οικονομικών και Εθνικής Παιδείας και Θρησκευμάτων, μονιμοποιούνται επί τη αιτήσει των υποβαλλομένη εντός ανατρεπτικής προθεσμίας δύο μηνών από της ισχύος του παρόντος, εφ΄ όσον έχουσι τ΄ απαιτούμενα τυπικά προσόντα, πλήν του της ηλικίας, μετά σύμφωνον γνώμην του οικείου υπηρεσιακού Σελ. 724,02(α) Τεύχος ΙΒ-4-3 Σελ. 138 Συμβουλίου, κρίνοντος περί των τυπικών και ουσιαστικών αυτών προσόντων επί τη βάσει των περί εκάστου υπηρεσιακών στοιχείων και ειδικής περί της ικανότητος και επαρκείας αυτών εκθέσεως του προϊσταμένου των. Δια την εις βαθμόν ανώτερον του εισαγωγικού ένταξιν ουχί δε πάντως πέραν του 6ου βαθμού, απαιτείται όπως μονιμοποιούμενος έχη χρόνον υπηρεσίας ίσον προς τον ον θα απητείτο κατά τον Νόμ. 1811/1951 δια την μέχρι και του ανωτέρου τούτου βαθμού προαγωγικήν εξέλιξίν του, ηυξημένον κατά το ήμισυ. Οι κατά τας διατάξεις του παρόντος μονιμοποιούμενοι, λαμβάνουσι τας αποδοχάς του βαθμού της νέας αυτών θέσεως, έστω και αν αύται είναι κατώτεραι των αποδοχών αίτινες καταβάλλονται αυτοίς μέχρι της μονιμοποιήσεώς των. Αι διατάξεις των δύο τελευταίων εδαφίων της παρ. 1 του άρθρ. 3 του Ν.Δ. 4464/1965 και της παρ. 6 του άρθρ. 3 του Ν.Δ. 4193/1961, εφαρμόζονται αναλόγως και επί των κατά τ΄ ανωτέρω μονιμοποιουμένων. β)Εργατοτεχνικόν Προσωπικόν. Αι οργανικαί θέσεις του πάσης ειδικότητος εργατοτεχνικού προσωπικού και των ανειδικεύτων εργατών του Κ.Ε.Μ.Δ. ορίζονται κατ΄ ανώτατον όριον εις 115. Το προσωπικόν τούτο συνδέεται μετά του Δημοσίου δια σχέσεως εργασίας Ιδιωτικού Δικαίου, η δε μισθολογική αυτού κατάστασις καθορίζεται δια κοινής αποφάσεως των Υπουργών Οικονομικών και Εθνικής Παιδείας και Θρησκευμάτων. Μέχρι δέκα εκ των υπηρετούντων επί ημερομισθίω εργατοτεχνικών εφ΄ όσον έχουν συμπληρώσει κατά την χρονολογίαν ταύτην τριετή συνεχή και ευδόκιμον υπηρεσίαν δύνανται να μονιμοποιηθώσιν, επί τη αιτήσει των εντός ανατρεπτικής προθεσμίας δύο μηνών από της ισχύος του παρόντος και μετά σύμφωνον γνώμην του οικείου Υπηρεσιακού Συμβουλίου περί των τυπικών και ουσιαστικών προσόντων πλήν του της ηλικίας, εντασσόμενοι εις ανάλογον προς τον χρόνον υπηρεσίας των βαθμόν κατά τα εν άρθρ. 3 παρ. 1 του Ν.Δ. 4464/65 οριζόμενα, συνιστωμένων δια του παρόντος 10 ενιαίων θέσεων από 13ου μέχρις 6ου βαθμού. 32.Ι.δ.4 Εποπτικά Μέσα Διδασκαλίας Επιτροπή Άρθρ.6.-Η υπό του άρθρ. 12 του υπ΄ αριθ. 442/31.5.65 Β.Δ/τος «περί διατηρήσεως Επιτροπών», διατηρηθείσα Επιτροπή Εργοστασίου της Διευθύνσεως Εποπτικών Οργάνων του Υπουργείου Εθνικής Παιδείας και Θρησκευμάτων καθίσταται πενταμελής, η σύνθεσις και αι αρμοδιότητες της οποίας θέλουσι καθορισθή δια εκδοθησομένης εφ΄ άπαξ κοινής αποφάσεως των Υπουργών Οικονομικών και Εθνικής Παιδείας και Θρησκευμάτων. Λογαριασμοί Άρθρ.7.-(Κατηργήθη δια του άρθρ. 1 Νόμ. 852/1978, κατωτ. αριθ. 7). Άρθρ.8.-Εις την Ελληνικήν Ανθρωπιστικήν Εταιρείαν έχουσαν σκοπόν, αφ΄ ενός μεν την επιστημονικήν έρευναν της Ελληνικής Κλασσικής Αρχαιότητος και της ζωντανής κληρονομιάς του Ελληνισμού και της επιδράσεως αυτής εις τον σύγχρονον εθνικόν και πανανθρώπινον πολιτισμόν, αφ΄ ετέρου δε την λαϊκήν ανθρωπιστικήν παιδείαν εν Ελλάδι, χορηγείται υπό του Κράτους δια την λειτουργίαν του παρ΄ αυτή Κέντρου Ανθρωπιστικών Κλασσικών Σπουδών ως και την διεξαγωγήν εν γένει του όλου έργου αυτής, ετήσια επιχορήγησις καθοριζομένη δια κοινής αποφάσεως των Υπουργών Παιδείας και Οικονομικών μη δυναμένη δε να είναι κατωτέρα των 300.000 δραχμών ουδέ ανωτέρα των 500.000 δραχμών κατ΄ έτος. Άρθρ.9.-Η εκ του Δημοσίου προϋπολογισμού επιχορήγησις προς το δια του από 20 Ιαν. 1962 υπ΄ αριθ. 53 Β.Δ/τος ιδρυθέν Κέντρον Μικρασιατικών Σπουδών καθορίζεται, ετησίως, δια κοινής αποφάσεως των Υπουργών Εθνικής Παιδείας και Θρησκευμάτων και Οικονομικών, μη δυναμένη να είναι κατωτέρα του ενός εκατομμυρίου δραχμών, μηδέ ανωτέρα των δύο εκατομμυρίων δραχμών κατ΄ έτος. Η απαιτουμένη δια την πληρωμήν της επιχορηγήσεως ταύτης πίστωσις εγγράφεται εκάστοτε εις τον ειδικόν προϋπολογισμόν του Υπουργείου Παιδείας. Άρθρ.10.-1)Πάσα διάταξις αντικειμένη εις το παρόν Ν.Δ/μα καταργείται. 2)Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.